CELEX: 32013D0175
Language: lt
Date: 1365379200000
Title: 2013/175/ES: 2013 m. balandžio 8 d. Komisijos įgyvendinimo sprendimas dėl augalams ir augaliniams produktams kenksmingų organizmų kontrolės Prancūzijos užjūrio departamentuose programai pagal Tarybos reglamentą (EB) Nr. 247/2006 skiriamo 2013 m. Sąjungos finansinio įnašo (pranešta dokumentu Nr. C(2013) 1934)

10.4.2013   
            
            
               LT
            
            
               Europos Sąjungos oficialusis leidinys
            
            
               L 101/48
            
         KOMISIJOS ĮGYVENDINIMO SPRENDIMAS
   2013 m. balandžio 8 d.
   dėl augalams ir augaliniams produktams kenksmingų organizmų kontrolės Prancūzijos užjūrio departamentuose programai pagal Tarybos reglamentą (EB) Nr. 247/2006 skiriamo 2013 m. Sąjungos finansinio įnašo
   (pranešta dokumentu Nr. C(2013) 1934)
   (Tekstas autentiškas tik prancūzų kalba)
   (2013/175/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. sausio 30 d. Tarybos reglamentą (EB) Nr. 247/2006, nustatantį specialias žemės ūkio priemones atokiausiems Sąjungos regionams (1), ypač į jo 17 straipsnio 3 dalies pirmos pastraipos pirmąjį sakinį,
   kadangi:
   
               (1)
            
            
               2012 m. lapkričio 12 d. Prancūzijos valdžios institucijos Komisijai pateikė 2013 m. programą, kurioje numatytos augalų sveikatos priemonės Prancūzijos užjūrio departamentuose. Šioje programoje apibrėžiami siektini tikslai, tikėtini rezultatai, priemonės, kurių reikia imtis, jų trukmė ir sąnaudos atsižvelgiant į galimą Sąjungos finansinį įnašą;
            
         
               (2)
            
            
               minėtoje programoje numatytos priemonės atitinka reikalavimus, išdėstytus 2007 m. rugsėjo 10 d. Komisijos sprendime 2007/609/EB dėl augalams ir augalų produktams kenksmingų organizmų kontrolės Prancūzijos užjūrio departamentuose, Azorų salose ir Madeiroje programų priemonių, kurios atitinka reikalavimus Bendrijos finansavimui gauti, apibrėžties (2);
            
         
               (3)
            
            
               programoje išdėstytas priemones įvertino Komisija ir 2012 m. lapkričio 22–23 d. aptarė Augalų sveikatos nuolatinis komitetas. Patikslinta finansinė lentelė pateikta 2013 m. vasario 15 d. Todėl Komisija mano, kad minėta programa ir jos tikslai atitinka Reglamento (EB) Nr. 247/2006 17 straipsnio 1 dalies reikalavimus;
            
         
               (4)
            
            
               pagal Reglamento (EB) Nr. 247/2006 17 straipsnio 3 dalį turėtų būti nustatytas didžiausias Sąjungos finansinis įnašas, o išmokos turėtų būti mokamos pagal Prancūzijos pateiktus dokumentus;
            
         
               (5)
            
            
               remiantis 2005 m. birželio 21 d. Tarybos reglamento (EB) Nr. 1290/2005 dėl bendrosios žemės ūkio politikos finansavimo (3) 3 straipsnio 2 dalies a punktu, Sąjungos finansiniai įnašai augalų sveikatos priemonėms turi būti mokami iš Europos žemės ūkio garantijų fondo. Vykdant šių priemonių finansinę kontrolę taikomi šio reglamento 9, 36 ir 37 straipsniai;
            
         
               (6)
            
            
               remiantis 2002 m. birželio 25 d. Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4) 75 straipsniu ir 2002 m. gruodžio 23 d. Komisijos reglamento (EB, Euratomas) Nr. 2342/2002, nustatančio išsamias Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento įgyvendinimo taisykles (5), 90 straipsnio 1 dalimi, prieš išlaidų iš Sąjungos biudžeto įsipareigojimą įgaliotoji institucija arba valdžios įstaigos turi priimti finansavimo sprendimą, kuriame išdėstomi pagrindiniai su biudžeto išlaidomis susijusių veiksmų elementai;
            
         
               (7)
            
            
               2012 m. lapkričio 12 d. Prancūzijos valdžios institucijų pateikta programa ir numatytos priemonės yra susiję su 2013 kalendoriniais metais. Reglamento (EB, Euratomas) Nr. 1605/2002 112 straipsnyje nustatyta, kad dotacija gali būti skirta jau prasidėjusiam veiksmui tik tais atvejais, kai pareiškėjas gali įrodyti, jog veiksmą pradėti būtina prieš pasirašant susitarimą dėl dotacijos. Prancūzija įrodė būtinybę pradėti šią programą nuo 2013 m. pradžios, užtikrindama tinkamą šių priemonių finansavimą ir vykdymo pradžią prieš skiriant šiame sprendime nurodytą Sąjungos finansinį įnašą;
            
         
               (8)
            
            
               šis sprendimas yra finansavimo sprendimas, kaip apibrėžta Reglamento (EB, Euratomas) Nr. 1605/2002 75 straipsnyje dėl bendro finansavimo paraiškoje nurodytų išlaidų didžiausių leistinų sumų, nustatytų Prancūzijos pateiktoje programoje;
            
         
               (9)
            
            
               šiame sprendime numatytos priemonės atitinka Augalų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Prancūzijai skiriamas Sąjungos finansinis įnašas augalams ir augaliniams produktams kenksmingų organizmų kontrolės Prancūzijos užjūrio departamentuose oficialiai 2013 m. programai įgyvendinti, kaip nurodyta priedo A dalyje.
   Šis finansinis įnašas neturi viršyti 60 % visų tinkamų finansuoti išlaidų, kaip nurodyta priedo B dalyje, jis negali būti didesnis kaip 219 000 EUR (be PVM).
   2 straipsnis
   1.   Išankstinė 100 000 EUR išmoka išmokama per 60 dienų po Prancūzijos mokėjimo prašymo gavimo dienos.
   2.   Sąjungos finansinio įnašo likutis išmokamas, jei ne vėliau kaip iki 2014 m. kovo 15 d. Komisijai elektroninėmis priemonėmis pateikiama programos galutinio įgyvendinimo ataskaita ir po to, kai Komisija šią ataskaitą patvirtina.
   Toje ataskaitoje pateikiami bent:
   
               a)
            
            
               glaustas techninis visos programos, įskaitant fizinių ir kokybinių tikslų pasiekimo laipsnį, vertinimas. Šiame vertinime susiejami pradinėje Prancūzijos programoje išdėstyti tikslai su pasiektais rezultatais, išreikštais tikėtinais rezultatais ir veiklos baigimo etapais. Jame pristatoma padaryta pažanga ir įvertinamas įgyvendintų priemonių tiesioginis fitosanitarinis ir ekonominis poveikis ir
            
         
               b)
            
            
               finansinė išlaidų ataskaita, kurioje pateikiamos išmokėtos išlaidos, patirtos 2013 m. sausio 1 d.–2013 m. gruodžio 31 d., suskirstytos pagal paprogramius ir priemones. Prie šios ataskaitos pridedami išlaidų apmokėjimo įrodymai, pateikiant atitinkamus dokumentus, kaip antai sąskaitas faktūras arba kvitus.
            
         3.   Dėl priedo B dalyje nurodyto preliminaraus biudžeto paskirstymo Prancūzija gali pakoreguoti skirtingų to paties paprogramio priemonių finansavimą, neviršydama 15 % Sąjungos finansinio įnašo, skirto šiam paprogramiui, jei neviršijama visa programoje numatyta tinkamų finansuoti išlaidų suma ir jei dėl to nekyla rizika pagrindiniams programos tikslams.
   Apie visus atliktus koregavimus Prancūzija praneša Komisijai.
   3 straipsnis
   Šis sprendimas taikomas nuo 2013 m. sausio 1 d.
   4 straipsnis
   Šis sprendimas skirtas Prancūzijos Respublikai.
   
      Priimta Briuselyje 2013 m. balandžio 8 d.
      
         
            Komisijos vardu
         
         Tonio BORG
         
            Komisijos narys
         
      
   
   
      (1)  OL L 42, 2006 2 14, p. 1.
   
      (2)  OL L 242, 2007 9 15, p. 20.
   
      (3)  OL L 209, 2005 8 11, p. 1.
   
      (4)  OL L 248, 2002 9 16, p. 1.
   
      (5)  OL L 357, 2002 12 31, p. 1.
   
      PRIEDAS
      
         PROGRAMA IR PRELIMINARUS BIUDŽETO PASKIRSTYMAS 2013 M.
      
      A   DALIS
      
         Programa
      
      Programą sudaro du paprogramiai:
      
                  1)
               
               
                  visų užjūrio departamentų bendradarbiavimo paprogramis:
                  
                              1.
                           
                           
                              1.1 priemonė. Karantininių kenkėjų ir ligų prioritizavimo priemonė užjūrio departamentams, pagal kurią galima klasifikuoti kenksmingus organizmus ir atitinkamus jų nustatymo metodus.
                           
                        
                              2.
                           
                           
                              1.2 priemonė. Naujoviškų Xanthomonas axonopodis pv. alii, Xanthomonas citri pv. citri ir Solanaceae begomovirusų nustatymo metodų kūrimas.
                           
                        
                              3.
                           
                           
                              1.3 priemonė. Citrusams kenksmingų organizmų (Candidatus Liberibacter asiaticus, C.L. africanus ir C.L. americanus, citrusų greito sunykimo viruso, citrusų margosios chlorozės, citrusų mozaikos viruso, citrusų psorozės viruso bei citrusų tatter lapų viruso ir susijusių virusų) nustatymo metodų pritaikymas ir patvirtinimas.
                           
                        
            
                  2)
               
               
                  Martinikos departamentui skirtas paprogramis:
                  Priemonė. Ekologinių ūkių tinklo steigimas, priežiūra ir augalų sveikatos stebėjimas.
               
            B   DALIS
      
         Preliminarus biudžeto paskirstymas (EUR), nurodant įvairius tikėtinus rezultatus
      
      
                  Paprogramiai
               
               
                  Rezultatai (S: paslaugų teikimas, R: moksliniai tyrimai arba studija)
               
               
                  Reikalavimus atitinkančios išlaidos
               
               
                  Nacionalinis finansinis įnašas (40 %)
               
               
                  Didžiausias Sąjungos finansinis įnašas (60 %)
               
            
                  
                     Visų užjūrio departamentų bendradarbiavimo paprogramis
                  
               
               
                   
               
            
                  1 priemonė
               
               
                  Karantininių kenkėjų ir ligų prioritizavimo priemonė, skirta užjūrio departamentams (S)
               
               
                  62 000
               
               
                  24 800
               
               
                  37 200
               
            
                  2 priemonė
               
               
                  Naujoviški kenksmingų organizmų nustatymo metodai (R)
               
               
                  120 000
               
               
                  48 000
               
               
                  72 000
               
            
                  3 priemonė
               
               
                  Citrusams kenksmingų organizmų nustatymo metodai (R)
               
               
                  97 000
               
               
                  38 800
               
               
                  58 200
               
            
                  Tarpinė suma
               
               
                   
               
               
                  279 000
               
               
                  111 600
               
               
                  167 400
               
            
                  
                     Martinika
                  
               
               
                   
               
            
                  Priemonė
               
               
                  Ekologinių ūkių tinklas (S)
               
               
                  86 000
               
               
                  34 400
               
               
                  51 600
               
            
                  Tarpinė suma
               
               
                   
               
               
                  86 000
               
               
                  34 400
               
               
                  51 600
               
            
                  Iš viso
               
               
                   
               
               
                  365 000
               
               
                  146 000
               
               
                  219 000